Den Vest-Sjællandske Avis, 1823-02-15
Da den Tale, som blev holdet fra Thronen, bestemt bebuder, at der bliver Krig imellem Frankerige og Spanien, saa frembragte den naturligviis en ganske overordentlig Sensation. Statspapirerne faldt paa eengang til 75 Franker. Den ubeskrivelige Uroe, som denne officielle Bekræftelse paa al den Frygt, som man hidindtil har næret paa Handelens og Crediteens Vegne frembragte, blev ikke lidet forøget ved den Taushed, som fandt Sted i Kongens Tale om andre høist vigtige Punkter og om Frankeriges Forhold til andre Stater i det Øieblik, hvori det begynder en Krig. Man kan vente, siger et Fransk Blad, en stor Modstand fra Englands Side, hvorom snart al Uvished maae forsvinde og saaledes vil denne Kamps Varighed, forskiellige Begivenheder og Udfald allene staae i Guds Haand. – Journal des Debats siger i Anledning af Talen: Belanda, siden Krigen tilsidst vil blive uundgaaelig, saa ville de Franske føre den med en billig Tillid, til Soldaternes Mod og Anførernes Genie. Dette Blad formaner nu Soldaterne til Tapperhed for paa nye at oprette Lovenes Herredømme, og det udbreder sig udførlig om den store Enthusiasme og Lyst til Krigen, som bestæler den Franske Armee. – Hertugen af Angouleme afgaaer til den d. 18de Febr. Greven af Ondenarde, som har tient under Bonaparte skal commandere under ham. Heele den Franske Armee er i fuld Bevægelse til Grændserne. Næsten alle Franske Regimenter have begivet sig paa Marschen og Kavallariet skal forøges med 12,000 Mand. De Generaler som skulle commandere ved den, ere allerede udnævnede. Man bemærker deriblandt mange nye Navne og af gamle og store Familier. Det Rygte circulerer i Paris, at da Kongen af Spanien betragtes af den Franske Regiering som at leve i Fangenskab, saa skal en durchlautig Person erkiendes som Regent over Spanien hos hvilke de 4 Magters Ministre skulle residere. – General Qvefada er bleven modtaget i Paris med den største Hæder. – En Spansk Corvette som er besat med 200 Mand, har lagt sig uden for Bourdeaux og foruroliger Handelen. – Et Spansk Skib, som laae paa Rheden af Marseille og var prydet med alle constitutionelle Jnsignier, og har Navnet, Constitutionen eller Døden, foraarsagede der en stor Tummult, da det d. 21de Januar paa Kong Ludvig den XVIdes Dødsdag ikke vilde heise Sørgeflaget. – De Spanier, som opholde sig i Paris, have faaet Passer til at afreise og det samme er Tilfælde med den Spanske Ambassadeur i Paris Hertugen af San Lorenzo, som har modtaget sit Pas til Afreisen efterat Greven af Villele havde meldet ham, at Greven af la Garde havde faaet Ordre til at forlade Madrid. – De tre Magters Ministre ere ankomne fra Madrid til Bajonne. Det hedder, at Hs. Majestæt den Russiske har lovet at understøtte Frankerige med 400000 Mand, hvorved den Franske Regiering har erholdet Tillid til at begynde Krig med Spanien. Det værste er imidlertid, at det tegner ligesaameget paa den anden Side til, at der bliver Krig mellem Frankerige og England. – De mangfoldige Engelske Familier, som opholde sig i Frankerige, forlange ligeledes Passer og begive sig til Nederlandene. – Den Engelske Ambassadeur i Paris Lord Stuart bliver rapelleret, som man siger, fordi han ikke tidlig nok har opdaget Frankeriges Forbindelse med Rusland, og man formoder at Hr. Lord Greenville bliver Ambassadeur i hans Sted. Man skriver fra England: at den Engelske Regiering har tre Gange forgiæves tilbudt Frankerige sin Mægling, to Gange ved Hertugen af Vellington og een Gang ved Sir ACourt. Nu meldes der fra London under 28de Januar, at den Kgl. Coureer Jasson, som er afsendt til Madrid over Paris overbringer den Franske Regiering en meget kraftfuld Note af Hr. Canning, hvori Englands Politik med Hensyn til Spanien er omstændelig udviklet. Man forsikker, at Lord Fitzeoy-Sommerset har faaet befaling til at lægge Grundvolden til en Alliance-Tractat, med Spanien i det Tilfælde at Englands Forestillinger til den Franske Regiering ikke skulle komme i Betragtning. – Der tales stærkt om Udrustninger i de Engelske Havne, som isærdeleshed skulle finde Sted i Plymouth; men Bladet Coureren giendriver disse Rygter som ugrundede, men man maae bemærke, at dette Blad har ikke den Authoritet som Bladet Sun har, som beretter dette, og som skal egentlig udtale Hr. Cannings sande Meening, og dette Blad taler i en særdeles krigerisk Tone. Dette Blad troer endog at naar Krigen bliver erklæret, saa ville overordentlige Forsamlinger blive indkaldede i heele England for at lade Ministerne vide den Politik, som Nationen ønsker, at der skal følges under nærværende vigtige Conjuncturer. Ogsaa haaber dette Blad, at Parlamentet vil, naar det kommer sammen, understøtte Ministrene til at sætte dette mægtige Lands Kræfter og Hielpekilder i Bevægelse. – Den Spanske Minister i Paris Hertugen af St. Lorenzo har afleveret sin Regierings Svar til den udenlandske Minister i Paris, men det er ikke blevet modtaget. Han er bleven beviist megen Galanterie af den Engelske Ambassadeur og afreiser nu til London. - De Engelske Blade tilstaae selv, at der er opkommen en Kulde imellem deres Lands Ambassadeurer og det Franske Ministerium.